ՀՔԱ Վանաձորի գրասենյակը 2018թ. սեպտեմբերի 6-ին դիմել է ՀՀ Արդարադատության նախարարություն՝ Քրեակատարողական ծառայության կայացրած որոշումները համապատասխան պատճառաբանություններով ներկայացնելու հարցով: Նախարարին ուղղված գրության մեջ ՀՔԱ Վանաձորի գրասենյակը նշել է, որ դատապարտյալ Ա. Ի.-ին այլ քրեակատարողական հիմնարկ տեղափոխելը մերժելու որոշման մեջ չի հստակեցվում, թե կոնկրետ որ դատապարտյալների հետ և ինչպիսի խնդիրներ ունի Ա. Ի-ն, չի մեկնաբանվում նաև, թե որոնք են այդ թշնամական հարաբերությունների պատճառները: